Maktabda o’qitishni komputerlashtirish

|
Maktabda o’qitishni komputerlashtirish
|
bet | 108/225 | Sana | 25.11.2023 | Hajmi | 1,49 Mb. | | #105226 |
Bog'liq 3 02 Informatika fanini o\'qitish metodikasi(1) (2)Maktabda o’qitishni komputerlashtirish
Maktabda o’qitishni komputerlashtirish ikki yo’nalishda amalga oshirilmoqda. Informatika predmetini o’rganish (kompyuter – o’rganish ob’ekti) va boshqa o’quv predmetlarini o’rganishda kompyuterdan foydalanish (kompyuter – ta’lim vositasi). Shubhasiz, kompyuter o’quvchining o’qishga rag’batini oshiradi. Shuningdek, o’quv topshiriqlarini murakkablik darajasiga ko’ra taqdim etishni izga solib turuvchi imkoniyatlar ortadi, to’g’ri bajarilgan topshiriq uchun rag’batlantirish orqali ham motivatsiyaning o’sishiga erishish mumkin.
Endilikda tobora hayotimizdan chuqurroq o’rin olib borayotgan kompyuter texnologiyalaridan boshlang’ich ta’lim jarayonida foydalanishning aniq imkoniyatlarini belgilash, ushbu jarayonning pedagogik, fiziologik, gigienik va tibbiy asoslarini chuqur o’rganish, bu sohada rivojlangan davlatlar ta’lim tizimidagi ilg’or tajribalarni O’zekiston ta’limi amaliyotiga joriy etish kechiktirib bo’lmaydigan vazifalardan hisoblanmoqda.
Informatika o’quv predmeti sifatida o’quvchilarda mantiqiy va texnik tafakkurni rivojlantirishga qaratilishini hisobga olib uni bolalarga iloji boricha yoshlikdan o’rgatish zarur. Chunki yuqori sinflarda o’quvchilarning tafakkur yuritish tavsifi va uslubi yetarlicha shakllanib, uni o’zgartirish birmuncha qiyin kechadi.
Ta’lim jarayonida axborot kommunikatsion texnologiyalaridan foydalanish
Ta’lim jarayonida axborot kommunikatsion texnologiyalaridan foydalangan uchun ma’lum bir shart – sharoitlar, ya’ni axborot resurslari kompyuter, videoproektor, multimediya vositalari, printer, skaner hamda zamonaviy dasturiy vositalar mavjud bo’lishi lozim.
Bugungi kunda ta’lim jarayoni samaradorligini oshirishda kompyuter va axborot texnologiyalari vositalarining asosiy tarkibiy qismi: o’quv dasturlari, multimediya texnologiyalari, masofadan o’qitishning o’quv uslu-biy ta’minoti, virtual laboratoriya, elektron darslik (ED), elektron o’quv kutubxonasi, xalqaro internet tizimlari va boshqalar muhim ahamiyatga va o’ringa ega bo’ladi .
O’quv jarayonining samaradorligi va mukammalligi axborotlarni bilim oluvchiga qanday tarzda berilishiga, ular tomonidan qanday qabul qilinishiga va ularni amaliyotga qanday tatbiq qilinishiga bog’liq bo’ladi. Multimediya texnologiyalari o’rganilayotgan pedagogik va iqtisodiy jarayonlar to’g’risidagi har bir axborotni ta’lim oluvchilarga harakatli, ovozli va videoli ko’rinishlarda bayon qilib beradi. Bu esa katta hajmdagi axborotni berish uchun ketadigan vaqtni tejash bilan birga, ularni yangi axborotlarni qabul qilish va ulardan amaliy foydalanish darajasini oshiradi.
Boshqacha aytganda, ta’lim jarayonida kompyuter va axborot texnologiyalaridan mukammal foydalanish uchun asosiy e’tibor eng avvalo o’qituvchiga va talabaga zarur bo’lgan sharoitni yaratishga, kompyuterlarni o’quv jarayonlarida samarali qo’llashiga, ya’ni multimediyali elektron o’quv va uslubiy qo’llanmalardan keng miqyosida foydalanishnga qaratilishi lozim.
Ushbu fikr va qarashlar xorijiy olimlarning tadqiqotlarida ham o’z tasdig’ini topgan. Axborot texnologiyalarining yosh avlod ta’lim-tarbiyasidagi ahamiyatini o’rgangan qator xorijiy tadqiqotchilar fikricha, jamiyat rivojlanishining yangi axborot bosqichiga o’tish jarayonida yosh avlodda texnik vositalardan oqilona foydalanish, axborotni qabul qilish, qayta ishlash va foydalanish, olamni o’z axborotlari asosida idrok etish, tez o’zgarib borayotgan axborot muhitida mavjud narsa va hodisalarga nisbatan mustaqil munosabatga ega bo’lish hamda turli axborot xurujlariga qarshi immunitet hosil qilish kabi ko’nikma va malakalarni shakllantirish zarur.
Shuningdek, tatqiqotchilar bolalarning axborot muhitiga psixologik tayyorgarligini ilk maktab davridan shakllantirish lozimligini ta’kidlaydilar. Bu esa maktab ta’limining ilk bosqichi hisoblangan boshlang’ich ta’limga sifat jihatidan yangicha talablarni yuklab, unda bolalarning kompyuter savodxonligini oshirishni taqozo etadi. Zero, axborot texnologiyalari an’anaviy ta’lim vositalari bilan uyg’unlikda bolani ijodkor shaxs sifatida tarbiyalash imkonini beradi.
|
| |